ROMÂNIA

JUDETUL ARAD

COMUNA BRAZII

PRIMAR

NR 885 din 31.03.2020

PPROCES VERBAL

Incheiat astazi, 31 martie 2020, cu ocazia sedintei ordinare a Consiliului local al comunei Brazii, sedinta care a avut loc in urma convocarii in sedinta, prin Dispozitia nr. 19/25.03.2020.

Sunt prezenti toti cei 8 consilieri, precum si dl. viceprimar, delegat cu atributii de primar, Vesa Nicusor-Vasile, d-na. Secretar, Mates Rodica, salariatii primariei si dl. Iuga Cornel, delegat al localitatii Buceava.

Se constata ca sunt prezenti toti consilierii si sedinta este legal constituita, astfel ca d-na secretar da citire procesului verbal de la sedinta anterioara din 19.02.2020.

Nu se aduc obiectii cu privire la continutul procesului verbal de la sedinta anterioara, care supus la vot este aprobat in unanimitate de voturi, adoptandu-se HOTARAREA nr. 25/31.03.2020.

D-l consilier Vesa Nicusor-Vasile il propune ca presedinte de sedinta pe dl consilier Bugi Ionica-Gheorghe, propunere care supusa la vot, este aprobata in unanimitate de voturi, adoptandu-se HOTARAREA nr. 26/2020.

Dl presedinte de sedinta perezinta in continuare ordinea de zi, propusa prin Dispozitia nr. 19/25.03.2020 de convocare a Consiliului local al comunei Brazii, in sedinta ordinara dupa cum urmeaza:

**1.** **Proiect de hotarare privind aprobarea contului de incheiere a exercitiului financiar la 31 decembrie 2019.**

**2 .** **Proiect de hotarare privind actualizarea Planului de Analiza si Acoperire a Riscurilor al comunei Brazii.**

**3. Proiect de hotarare privind aprobarea valorificarii masei lemnoase din partida nr. 3429 PR-CO, Valea Carjeasca, UP nr. 2, Primaria Brazii, in cantitate de 21 mc, lemn necesar pentru consum propriu la Scoala Primara cu clasele I-IV si Gradinita din localitatea Secas.**

**4. Raport anual privind starea economica, sociala si de mediu a comunei Brazii.**

**5.** **Raport anual de inventariere asupra situatiei gestionarii bunurilor.**

**6. Probleme curente.**

Se trece la aprobarea ordinei de zi, in forma propusa de dl. viceprimar, propunere cu care sunt de acord toti consilierii, adoptandu-se HOTARAREA nr. 27/2020.

Se trece la primul punct al ordinei de zi:

**Proiect de hotarare privind aprobarea contului de incheiere a exercitiului financiar la 31 decembrie 2019.**

Pentru inceput d-na secretar general prezinta cvorumul necesar adoptarii hotaririi mai sus mentionate,care consta in votul majoritatii absolute a consilierilor in functie.

Se prezinta apoi raportul comisiei pentru agricultura, activitati economico-financiare, protectia mediului si turism, precum si raportul comisiei pentru activitati social-culturale, culte, invatamant, sanatate si familie, protectie copii si sport pentru proiectul de hotarare initiat de dl. primar interimar.

In continuare dl. primar interimar prezinta referatul de aprobare, iar d-na contabila prezinta raportul cu privire la incheierea exercitiului financiar pe anul 2019.

Dl. presedinte de sedinta prezinta proiectul de hotarare dupa care se trece la discutii pe marginea materialului prezentat.

Dl. consilier Stoia ar dori sa stie ce sume au ramas ca excedent, iar d-na contabila ii raspunde ca a ramas suma de 531.968,38 lei, suma care este destinata finalizarii lucrarii de asfaltare a strazilor din comuna, lucrare care nu s-a finalizat in anul 2019. Urmand a se finaliza in primul trimestru al anului 2020, precum si suma de 3716,80 lei, ca excedent la venituri proprii.

Vazind ca nu mai sunt inscrieri la cuvint pe marginea materialului prezentat,d presedinte de sedinta cere celor 8 consilieri sa-si exprime votul,astfel ca proiectul de hotarire se aproba in unanimitate de voturi,adoptindu-se HOTARAREA nr.28/.2020.

Se trece la punctul 2 al ordinei de zi

**Proiect de hotarare privind actualizarea Planului de Analiza si Acoperire a Riscurilor al comunei Brazii.**

Pentru inceput d-na secretar prezinta cvorumul necesar adoptarii hotararii mai sus mentionate,care consta in votul majoritatii simple consilierilor locali in functie.

Se prezinta apoi raportul comisiei juridice si de disciplina, amenajarea teritoriului si urbanism, munca si protectie sociala pentru proiectul de hotarare initiat de dl. primar interimar.

In continuare dl. primar interimar prezinta referatul de aprobare, iar d-na secretar general prezinta raportul cu privire la necesitatea actualizarii planului de analiza si acoperire a riscurilor, al comunei Brazii.

Dl .presedinte de sedinta prezinta proiectul de hotarire,dupa care se trece la discutii pe marginea materialului prezentat.

Dl. primar interimar ii informeaza pe d-nii consilieri ca acest plan are ca scop cunoasterea caracteristicilor formelor de manifestare, realizarea in timp scurt, in mod organizat si printr-o conceptie unita a masurilor necesare, credibile, realiste si adecvate de protectie a populatiei in cazul producerii unor dezastre naturale si tehnologice, in scopul eliminarii sau limitarii pierderilor de vieti omenesti, valorilor de patrimoniu, pagubelor materiale si factorilor de mediu.

Dl consilier Popa Zorel Pera intreaba de catre cine se intocmeste Planul de Analiza si Acoperire a Riscurilor, iar d-na secretar general raspunde ca acesta se intocmeste de catre Comitetul Local pentru Situatii de Urgenta al comunei Brazii si se aproba de catre Consiliul Local Brazii, anual sau ori de cate ori apar alte riscuri, decat cele analizate, sau modificari in structura organismelor care au atributii, care asigura functii de sprijin, privind prevenirea si gestionarea situatilor de urgenta.

Vazind ca nu mai sunt inscrieri la cuvint pe marginea materialului prezentat dl presedinte de sedinta cere celor 8 consilieri sa-si exprime votul, astfel ca proiectul de hotarare se aproba in unanimitate de voturi, adoptanduse HOTARAREA nr. 29/2020

Se trece la punctul 3 al ordinei de zi

**Proiect de hotarare privind aprobarea valorificarii masei lemnoase din partida nr. 3429 PR-CO, Valea Carjeasca, UP nr. 2, Primaria Brazii, in cantitate de 21 mc, lemn necesar pentru consum propriu la Scoala Primara cu clasele I-IV si Gradinita din localitatea Secas.**

D-na secretar prezinta cvorumul necesar adoptarii hotararii mai sus mentionate, care consta in votul majoritatii absolute al consilierilor in functie.

Se prezinta raportul comisiei pentru agricultura, activitati economico-financiare, protectia mediului si turism, precum si al comisiei pentru activitati social –culturale, culte invatamant, sanatate si familie, protectie copii, tineret si sport pentru proiectul de hotarare initiat de dl. primar interimar.

In continuare dl. primar interimar prezinta referatul de aprobare prin care se propune valorificarea a 21 mc din partida 3429 PR-CO, Valea Carjeasca, Secas, pentru consum propriu, in scopul aprovizionarii cu lemn de foc a Scolii Primare cu clasele I-IV si a Gradinitei din localitatea Secas.

Dl. presedinte de sedinta prezinta proiectul de hotarare, dupa care se trece la discutii pe marginea materialului prezentat.

Dl. consilier Demea le explica d-lor consilieri ca, in partida 3429, Valea Carjeasca Secas, propusa pentru vanzare catre populatie a ramas material lemnos nevalorificat, pe motiv ca pretul de vanzare al acestuia este prea mare, peste posibilitatile cetatenilor din comuna, locul in care este amplasat materialul este greu accesibil si considera ca trebuie gasita o solutie pentru valorificarea acestuia si implicit lichidarea paertidei.

Dl. primar interimar ii informeaza pe d-nii consilieri ca are nevoie de lemn de foc la scoala si gradinita din localitatea Secas pentru anul scolar 2020-2021.

Vazand ca nu mai sunt inscrieri la cuvant pe marginea materialului prezentat, dl. presedinte de sedinta cere celor 8 consilieri se-si exprime votul, astfel ca proiectul de hotarare se aproba in unanimitate de voturi, adoptandu-se HOTARAREA nr. 30/2020.

Se trece la punctu 4 al ordinei de zi

**Raport anual privind starea economica, sociala si de mediu a comunei Brazii.**

Pentru inceput d-na secretar general ii informeaza pe d-nii consilieri, ca in baza art. 155, alin. 1, lit. b, alin 3, lit a din Ordonanta de Urgenta nr. 57/2019, privind Codul Administrativ primarul prezinta consiliului local in primul trimestru al anului un raport anual privind privind starea economica sociala si de mediu a unitatii administrativ teritoriale.

In continuare dl. presedinte de sedinta da cuvantul d-lui primar interimar, vesa Nicusor Vasile pentru a prezenta raportul anual pe anul 2019.

Dl. primar interimar ii informeaza pe cei prezenti ca s-au inceput lucrarile de asfaltare strazi in comuna Brazii, proiect finantat din fonduri externe nerambursabile, s-a semnat contractul de finantare a 4 poduri in comuna (2 poduri noi la Secas si Iacobini si 2 poduri reparate la Buceava -soimus si Secas) podul de la Iacobini fiind momentan in lucru.

S-a semnat in anul 2019 Contractul pentru proiectul Amenajare Spatii Verzi publice in localitatea Iacobini.

S-au executat lucrari de reabilitare la Caminul cultural din localitatea Secas, precum si la caminul Cultural din localitatea Madrigesti.

Totodata s-a finalizat licitatia pentru demolare si construire corp nou la Scoala Gimnaziala cu clasele I-VIII Iacobini.

S-au executat lucrari de decolmatare a santurilor, paraielor si vailor din comuna.

S-au executat lucrari de intretinere a spatiilor verzi din comuna, defrisari pe langa drumurile din comuna cu angajatii de la Primarie, cu tractorul primariei si beneficiarii de ajutor social.

Dl. Stoia Marin -Teodor cere d-lui primar sa gaseasca o solutie, prin care locuitorii comunei sa se implice mai mult in realizarea lucrarilor de infrumusetare a comunei.

Deoarece nu mai sunt inscrieri la cuvant se trece la punctul 5 al ordinei de zi.

**Raport anual de inventariere asupra situatiei gestionarii bunurilor.**

In conformitate cu art. 154, alin 1 si art 155, alin 1 lit. e, alin 5 lit d din Codul Administrativ, aprobat prin OUG nr. 57/2019, precum si a Legii nr. 82/1999, inventarierea s-a efectuat in perioada 10.12.2020 – 31.12.2020, de catre comisia constituita in acest sens, sub indrumarea contabilului sef, fiind inventariate bunurile existaente in patrimoniul primariei, pe categorii, si anume:mijloace fixe, in valoare de 21.763,37 lei, obiecte de inventar in valoare de 385.359,92 lei, la mijloace banesti soldul fiind zero.

Dupa prezentarea raportului de catre d-na contabila se trece la ultimul punct al ordinei de zi.

-Probleme curente.

Dl consilier Blajovan propune sa se marcheze lemn de esenta rasinoase, sa se faca un necesar pe localitati si sa se stabileasca cantitatea de care este nevoie pentru intreaga comuna.

Dl. primar interimar este de acord cu aceasta propunere si incearca sa ia legatura cu cetatenii, cand se va permite intrunirea in adunari satesti si se va putea stabili pe fiecare localitate, in parte, necesarul de rasinoase.

Totodata dl. primar cere sprijinul d-lor consilieri pentru luarea masurilor necesare pentru prevenirea raspandirii infectiei cu SARS-COV-2, care determina boala COVID-19.

Vazand ca nu mai sunt inscrieri la cuvant dl. presedinte de sedinta declara inchise lucrarile sedintei.

PRESEDINTE DE SEDINTA, SECRETAR,

BUGI IONICA -GHEORGHE MATES RODICA